CELEX: 62020TN0299
Language: hr
Date: 2020-05-20 00:00:00
Title: Predmet T-299/20: Tužba podnesena 20. svibnja 2020. – KF protiv EIB-a

10.8.2020   
            
            
               HR
            
            
               Službeni list Europske unije
            
            
               C 262/29
            
         
      Tužba podnesena 20. svibnja 2020. – KF protiv EIB-a
      (Predmet T-299/20)
      (2020/C 262/40)
      Jezik postupka: engleski
      
         Stranke
      
      
         Tužitelj: KF (zastupnici: L. Levi i A. Blot, odvjetnici)
      
         Tuženik: Europska investicijska banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku predsjednika EIB-a od 27. siječnja 2020., priopćenu tužitelju elektroničkom poštom 18. veljače 2020., kojom je tužitelj obaviješten o odbijanju njegova prigovora, podnesenog u skladu s postupkom u području dostojanstva na radnom mjestu;
               
            
                  —
               
               
                  dodijeli naknadu za pretrpljenu imovinsku štetu;
               
            
                  —
               
               
                  dodijeli naknadu za pretrpljenu neimovinsku štetu; i
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge.
      
                  1.
               
               
                  Prvi tužbeni razlog, koji se temelji na povredi obveze obrazlaganja.
               
            
                  2.
               
               
                  Drugi tužbeni razlog, koji se temelji na očitoj nezakonitosti pobijane odluke, jer se njome potvrđuju zaključci [istražnog] povjerenstva koje je svojom ocjenom zamijenilo ocjenu tijela za imenovanje.
               
            
                  3.
               
               
                  Treći tužbeni razlog, koji se temelji na očitoj pogrešci u ocjeni, pogrešnom tumačenju povjerenstva pravnog koncepta uznemiravanja i povredi načela dobre uprave i obveze dužne pažnje.
               
            
                  4.
               
               
                  Četvrti tužbeni razlog, koji se temelji na povredi načela dobre uprave i obveze dužne pažnje.
               
            
                  5.
               
               
                  Tužitelj također smatra da nezakonitosti navedene u tužbi predstavljaju pogreške koje je počinio tuženik. Tužitelj stoga zahtijeva naknadu imovinske i neimovinske štete koja proizlazi iz pobijanih odluka.